Shane Larkin

Dešeinas Deivisas Larkinas (DeShane Davis Larkin, g. 1992 m. spalio 2 d.) – Jungtinių Amerikos Valstijų krepšininkas, įžaidėjas. Nuo 2020 m. Turkijos pilietis ir Turkijos rinktinės žaidėjas.

Gimė Sinsinatyje. Tėvas – buvęs profesionalus beisbolininkas Baris Larkinas.„Shane Larkin Bio“ . The University of Miami. Vaikystėje Šeinas Larkinas taip pat žaidė beisbolą, bet vėliau perėjo prie krepšinio. Jis žaidė už Orlando Dr. Filipso mokyklos komandą. 2011–2013 m. žaidė už Majamio universiteto „Hurricanes“ komandą, kur buvo lyderis, išrinktas NCAA Atlanto pakrantės konfederacijos geriausiu žaidėju.„ACC coaches pick Miami’s Shane Larkin as player of year“. fayobserver.com.

2013 m. NBA naujokų biržoje Šeiną Larkiną 18 šaukimu pasirinko Atlantos „Hawks“, bet savo teises į žaidėją perleido Dalaso „Mavericks“. Po keleto metų praleistų NBA komandose, Larkinas 2016 m. sudarė sutartį su Vitorijos „Baskonia“. Kitais metais grįžo į NBA, Bostono „Celtics“, tačiau negavęs pakankamai svarbaus vaidmens komandoje, 2018 m. vėl atsidūrė Europoje. Favakeh, Andrew (June 9, 2020). „SHANE LARKIN, TURKISH STAR, WILL NOT BE STOPPED“. Fansided.com. Stambulo „Anadolu Efes“ komandoje jis tapo lyderiu, 2019 m. „Eurolygos“ finalo ketverte pagerino šio etapo naudingumo balų rekordą (varžybose prieš „Fenerbahçe“ jų surinko 43), o 2019 m. lapkritį pagerino naujojo formato „Eurolygos“ rekordą, per varžybas prieš Miuncheno „Bayern“ surinkęs 49 taškus (2024 m. rekordas pagerintas Naidželo Heiso). "Efes’s Larkin shatters EuroLeague scoring mark! ". EuroLeague.net 2021 m. kartu su Vasilijė Micičiumi atvedė „Anadolu“ prie pirmojo „Eurolygos“ trofėjaus.

2020 m. Šeinui Larkinui suteikta Turkijos pilietybė.„Shane Larkin’in Türkiye Cumhuriyeti Vatandaşlık İşlemleri Tamamlandı“. tbf.org.tr

 Laimėjimai 
 Eurolyga: 2021, 2022 m.
 Turkijos krepšinio lyga: 2019, 2021 m.
 Turkijos krepšinio supertaurė: 2018, 2019 m.
 Turkijos krepšinio taurė: 2022 m.
 Europos krepšinio čempionatas:  2 vieta (2025 m.)

 Šaltiniai 

Kategorija:JAV krepšininkai
Kategorija:Turkijos krepšininkai